Title: Kopári László
Last saved by: László Kopári

Eng.sz.: R-1978/2000.
Dr. Kopári László
Irodavezető
7626 Pécs, Koller u. 7.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

Isztambul
Vásárolgatások, séták két kontinens határán,
ókori római és középkori muszlim emlékek között
2026. november 21-24. (4 nap)

1. nap: Budapest: 5:00-kor indulás menetrendszerinti repülővel Törökországba, s érkezés 9:15-kor Isztambulba. Transzfer a belvárosba a szállásunk felé. Délután séta az idegenvezetőnk bőrboltjába, ahol megkóstoljuk a török teákat, rögtönzött divatbemutatót tartunk vásárlasi lehetőséggel. Vacsora egy közeli étteremben, majd esti lazulós séta a Hippodrom-térre, rátekintéssel a kivilágított látványosságokra, a Hagia Sophiára és Kék mecsetre.
2. nap: A reggeli után az egykori Hippodromhoz látogatunk el, mely eredetileg kocsihajtó versenypálya, majd gyülekezési helyként szolgált. Jellegzetes épületei után látogatás a káprázatos Kék Mecsetbe, melyet az iszlám világ kiemelkedő szent helyeként tartanak számon. Jellegzetessége, hogy egyedülálló módon hat minarettel rendelkezik. Következik a Hagia Sophia, az 537-ben felszentelt Isteni Bölcsesség Temploma, amelyet bizánci építészet csúcsának tartanak számon. Basilica Cisterna, az egykori Nova Roma sok víztározója közül az egyik, mely hatalmas építészeti szenzáció. Ebédelési lehetőség egy közeli étteremben, majd felkeressük a Topkapi palotát, s annak szinte minden helységét, mely évszázados méltóságában az Aranyszarv-öböl és a Márvány-tenger közötti Szeráj-csúcsról tekint le a városra. Falai között szultánok éltek, s a szeráj ma is az egykori oszmán birodalom erejét sugározza és kincseit őrzi. Este vacsorázási lehetőség szabadprogram keretében, akár egy zenés étteremben.
3. nap: Reggeli után séta a Galata hídon – felül, majd vissza alul –, mely átszeli az Aranyszarv-öblöt.   Egyiptomi Bazár, ahol a fűszerek, teák illata varázsol el minket, de az épület is megér pár fotót. Irány a Nagy Bazár, ahol elveszhetünk az egyik legnagyobb bazárban, amelyben közel 1200 üzlet van nyitva. A két híres bazár között a nyitott Mahmutpasha Bazár fekszik, ahol sokkal olcsóbban lehet vásárolni, mint a két híres bazárban. Ebédelési lehetőség a bazárok környékén, majd vásárolgatás, s vissza a hotelba. – Fakultatív programlehetőség: Este boszporuszi hajókirándulás vacsorával, hastáncossal, ahol a naplementében csillogó minareteket és a város legszebb nevezetességeit láthatjuk a hajóról. 
4. nap: Reggeli után látogatás a Dolmabahçe palotába, ahová a török szultán átköltözött a 19. század végén a Topkapi palotából. A barokk, a rokokó, a neoklasszikus és a török építészet jegyeit magán viselő épületen semmit sem spóroltak: példának okáért körülbelül 100 kiló aranyat használtak fel a díszítéséhez. Délután szabadprogram, az utolsó vásárlásokkal, majd transzfer a repülőtérre, s indulás 23:10-kor, majd érkezés 23:15-kor Budapestre menetrendszerinti járattal.

Utazás: repülővel, a repülőtér és a hotel között Isztambulban autóbusszal, a városban tömegközlekedéssel
Étkezés: 3 reggeli
Szállás: 3 éjszaka 3*-os hotelben, 2 fő/szoba elhelyezéssel az óvárosban.

Ár: 195.000 Ft/fő (az első 18 utas részére), amely tartalmazza a repülőjegyet 20 kg-os feladható bőrönddel és egy kis kézipoggyásszal, a két isztambuli reptéri transzfert, a szállást, 3 reggelit és a magyar nyelvű csoport- és idegenvezetést.
Egy ágyas felár: 20.000 Ft/fő.

Az ár nem tartalmazza: a magyarországi transzfereket, a fel nem sorolt étkezéseket, a belépődíjakat, az isztambuli tömegközlekedést, a fakultatív boszporuszi hajókirándulást, az idegenforgalmi adót, az utasbiztosítást és az egyéb személyes kiadásokat!

Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni, akár csoportos kedvezménnyel is.

		A programhoz jó utat kívánva üdvözlettel:
										Dr. Kopári László sk.
Pécs, 2026. szeptember 22.

________________________________________________________
www.kopari.hu